Ttnaṣfa n yiḍ, anebbaḍ n uɣref yefka-iyi-d latay. Iḥres-iyi akken ad sweɣ tlata n lkisan imeqqranen. Yenna-iyi-d amezwaru ṛzag am dunit, wis sin d uzmir am leḥmala aneggaru ḥlaw am yiḍes. Sakin ihegga-iyi-d usu d abaɣur ɣer tama n tmes kecmeɣ deg yiḍes alqayan. Tanezzayt, iwekkel-iyi takuda, agdem uɣris, i ilaqen ad t-fkeɣ i umẓil, uqbel ad yeddu yidi ɣer deffir n uqiḍun-is akken ad n-rrju melmi ara d-tɛeddi teɣlamt n yileɣman.